Diari Oficial de la Generalitat Valenciana


Sumari del DOGV 9591, del 09-05-2023 (2023/4875)

RESOLUCIÓ de 4 de maig de 2023, de la directora general de l'Agenda Valenciana Antidespoblament, per la qual es dona publicitat a l'increment del crèdit disponible que finança les subvencions destinades a secundar, en els municipis de l'Agenda AVANT, la realització d'activitats de manteniment, recuperació i reforestació dels boscos mediterranis dels seus termes municipals.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9591

Data del DOGV
:   09-05-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/4875


Data del document
:   04-05-2023

Organisme emissor
:   Presidència de la Generalitat

Tipus de document
:   Resolució

Anàlisi jurídica

RESOLUCIÓ de 4 de maig de 2023, de la directora general de l'Agenda Valenciana Antidespoblament, per la qual es dona publicitat a l'increment del crèdit disponible que finança les subvencions destinades a secundar, en els municipis de l'Agenda AVANT, la realització d'activitats de manteniment, recuperació i reforestació dels boscos mediterranis dels seus termes municipals. [2023/4875]  
Mitjançant la Resolució de 15 de febrer de 2023, de la Presidència de la Generalitat, es van convocar subvencions destinades a secundar, en els municipis de l'Agenda AVANT, la realització d'activitats de manteniment, recuperació i reforestació dels boscos mediterranis dels seus termes municipals (DOGV 9539, 22.02.2023)  
En el punt 1 de l'apartat tercer d'aquesta resolució s'estableix que aquestes subvencions es finançaran amb càrrec al pressupost de la Generalitat per al 2023, secció 05, servei 05, centre gestor 03, programa pressupostari 125.20, Agenda Valenciana Antidespoblament, línies pressupostàries S0893000, «Recuperació de boscos i millora de la gestió forestal», del capítol IV, amb una dotació de dos-cents mil euros (200.000 €), i S0894000, «Ajudes inversions en municipis de muntanya», del capítol VII, amb una dotació de sis-cents mil euros (600.000 €).  
El citat apartat tercer, en el punt 2, preveu que la Direcció General de l'Agenda Valenciana Antidespoblament, mitjançant una resolució que serà publicada en el Diari Oficial de la Generalitat Valenciana, i sense necessitat d'obrir un nou termini de presentació de sol·licituds, podrà incrementar les dotacions econòmiques inicialment previstes, si concorre algun dels supòsits de l'article 11 del Decret 77/2019, de 7 de juny, del Consell, de regulació del procediment de gestió del pressupost de la Generalitat. En tot cas, l'esmentat increment de crèdit previst en aquest punt queda condicionat a la declaració de disponibilitat del crèdit, que haurà de ser publicada en el Diari Oficial de la Generalitat Valenciana. En aplicació de l'article 11.6 del Decret 77/2019, els eventuals augments sobrevinguts en el crèdit disponible possibilitaran que es dicte una resolució complementària de concessió de la subvenció per a aquelles sol·licituds que, complint tots els requisits, no hagueren sigut inicialment beneficiàries per esgotament del crèdit.  
  
Mitjançant la resolució de la Conselleria d'Hisenda i Model Econòmic, de 9 de febrer de 2023 (exp. 05.001/23-004) s'autoritza una generació de crèdits corresponent a fons remesos pel Ministeri de Transició Ecològica i Repte Demogràfic, en el capítol 7 del programa 125.20, Agenda Valenciana Antidespoblament, de la Presidència de la Generalitat, per import de 693.215,64 euros, la qual cosa comporta una generació de crèdits en la línia S0891000, «Promoció Xarxa Punts Nets Avant», per import de 693.215,64 euros i, d'altra banda, una transferència de crèdits de la citada línia, a la línia de subvenció de concurrència competitiva S0894000, «Ajudes inversions en municipis de muntanya», per import de 350.000 euros, l'objectiu del qual és finançar inversions en els municipis de muntanya amb problemes de consolidació demogràfica, que comptava amb una dotació inicial de 600.000 euros, que es preveia insuficient per a l'exercici 2023.  
Acabat el termini de presentació de sol·licituds, en la línia S0894000, «Ajudes inversions en municipis de muntanya», l'import global de les ajudes sol·licitades ascendeix a un total de dos milions seixanta-dos mil huit-cents nou euros amb set cèntims d'euro (2.062.809,07 €).  
En conseqüència, i vistos els antecedents exposats, en virtut del que es disposa en l'apartat tercer, punt 2, de la Resolució de 15 de febrer de 2023, de la Presidència de la Generalitat, per la qual es convoquen subvencions destinades a secundar, en els municipis de l'Agenda AVANT, la realització d'activitats de manteniment, recuperació i reforestació dels boscos mediterranis dels seus termes municipals, resolc:  
  
  
Primer  
Donar publicitat, en el Diari Oficial de la Generalitat Valenciana, amb caràcter previ a la resolució de concessió d'aquestes subvencions, a l'increment de les dotacions econòmiques inicialment previstes, a conseqüència de l'expedient de transferència de crèdits (exp. 05.001/23-004), per import de 350.000 euros, i fixar una quantia addicional per aquest import per al finançament de les subvencions, convocades mitjançant la Resolució de 15 de febrer de 2023, de la Presidència de la Generalitat, que es finançarà amb càrrec al pressupost de la Generalitat per al 2023, secció 05, servei 05, centre gestor 03, programa pressupostari 125.20, Agenda Valenciana Antidespoblament, capítol VII, línia de concurrència competitiva S0894000, «Ajudes inversions en municipis de muntanya», sense què tal publicitat porte aparellada l'obertura d'un nou termini de presentació de sol·licituds.  
  
Segon  
La present resolució farà efecte el dia de la signatura, i es procedirà a la publicació en el Diari Oficial de la Generalitat Valenciana.  
  
Contra la present resolució, que posa fi a la via administrativa, podrà interposar-se un recurs contenciós administratiu en el termini de dos mesos, comptats des de l'endemà de la publicació en el Diari Oficial de la Generalitat Valenciana, davant el jutjat contenciós administratiu corresponent, d'acord amb el que s'estableix en els articles 8 i 46.1 de la Llei 29/1998, de 13 de juliol, reguladora de la jurisdicció contenciosa administrativa, o, potestativament, un recurs de reposició davant la persona titular de la Direcció General de l'Agenda Valenciana Antidespoblament, en el termini d'un mes, computat en els termes ja dits, d'acord amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques. Tot això, sense perjudici que puga interposar-se qualsevol altre recurs dels previstos en la legislació vigent.  
  
  
València, 4 de maig de 2023.- La directora general de l'Agenda Valenciana Antidespoblament: Jeannette Segarra Sales.